Uzbekistan Airways Nur-Sultonga muntazam reyslarni tiklamoqda va Olmaotaga parvozlar sonini ko‘paytirmoqda. Bu haqda aviakompaniya xabarida aytiladi. Nur-Sultonga ikkita reys ochiladi - seshanba kuni (15 dekabrdan) va juma kuni (10 dekabrdan) quyidagi jadvalga muvofiq: Toshkent - Nur-Sulton, jo‘nash soat 13:00da, yetib borish soat 16:00da;   Nur-Sulton - Toshkent, jo‘nash soat 17:00da, yetib borish soat 18:00da. Bundan tashqari, 8 dekabrdan boshlab Olmaotaga qo‘shimcha reys seshanba kuni quyidagi jadval asosida amalga oshiriladi: Toshkent - Olmaota, jo‘nash soat 15:20da, yetib borish soat 17:50da;   Olmaota - Toshkent, jo‘nash soat 18:50da, yetib borish soat 19:30da.